Nelu Tătaru îl contrazice pe Alexandru Rafila: "Avem pregătită rețeaua de distribuție pentru vaccin".
Nelu Tătaru a anunțat că România are pregătită rețeaua de distribuție a vaccinului împotriva COVID-19. Vaccinul va ajunge în țară la finalul acestui an sau la începutul anului viitor. Ministrul a mai anunțat și că există posibilitatea ca vaccinul să fie disponibil în România din decembrie.
Ministrul Sănătății a anunțat că România are pregătită rețeaua de distribuție a vaccinului împotriva COVID-19. Acesta va ajunge în țară la finalul acestui an sau la începutul anului viitor.Întrebat dacă vaccinul va fi disponibil în România în decembrie, Nelu Tătaru a spus că "există această posibilitate"."Noi suntem angrenați cu Comunitatea Europeană pentru acest vaccin, rămâne să vedem", a declarat ministrul.Totodată, ministrul a mai anunțat că există mai multe firme care vor produce vaccinul: "Comisia Europeană are discuții cu trei firme producătoare, în măsura în care va fi gata, acela va fi și la noi. Toată achiziția se face prin Comisia Europeană, dar avem speranță pentru sfârșitul anului, începutul anului viitor".Legat de distrubuția vaccinului în România, ministrul sănătății a declarat că România este pregătită și pentru acest pas: "Noi suntem pregătiți pentru ambele tipuri de vaccin, avem pregătită și rețeaua".Rafila: "Vaccinul anti-COVID rezistă doar 17 zile. Va necesita o logistică extraordinară"Reprezentantul României la OMS și candidat PSD la alegerile parlamentare, spune că vaccinul anti-COVID va necesita o logistică extraordinară. "Trebuie transportat și păstrat în condiții foarte stricte, în condițiile în care de la producere până la administrare nu pot trece mai mult de 17 zile.